cyanic-selkie/wikianc huggingface dataset:
অরুণাচলেশ্বর মন্দির
ধর্মীয় গুরুত্ব
অরুণাচলেশ্বর মন্দিরটি হল পঞ্চ মহাভূতের (প্রকৃতির পাঁচ স্বাভাবিক উপাদান: ক্ষিতি, অপ, মরুৎ, ব্যোম ও অগ্নি) প্রতীক পাঁচটি শিবমন্দির পঞ্চভূত স্থলমের অন্যতম। কথিত আছে, অরুণাচলেশ্বর মন্দিরে শিব আগুনের একটি প্রকাণ্ড স্তম্ভের রূপে আবির্ভূত হয়েছিলেন; এই স্তম্ভের শীর্ষভাগ ও তলদেশ ব্রহ্মা ও বিষ্ণুও খুঁজে বের করতে পারেননি। মন্দিরের প্রধান শিবলিঙ্গটিকে ‘অগ্নিলিঙ্গম’ নামে অভিহিত করা হয়। এই লিঙ্গ কর্তব্য, সদ্গুণ, আত্মত্যাগ ও অগ্নিকল্পের অন্তে সন্ন্যাসজীবনের মাধ্যমে মুক্তির প্রতীক।
‘আতর স্থলম’ হল সেই সব শিবমন্দির যেগুলিকে মানবদেহে অবস্থিত তান্ত্রিক চক্রগুলির প্রকাশিত ব্যক্তিরূপ মনে করা হয়। অরুণাচলেশ্বর মন্দিরটিকে বলা হয় ‘মণিপুরগ স্থলম’ এবং এটি সৌর নাভিকুণ্ডের সঙ্গে যুক্ত ‘মণিপুরগ’ (মণিপুর) চক্রের সঙ্গে সম্পর্কিত।
সাহিত্যে উল্লেখ
খ্রিস্টীয় নবম শতাব্দীর তামিল সন্ত-কবি মণিকবসাগর নিজ রচনায় অরুণালেশ্বরকে ‘অন্নামলৈ’ নামে বন্দনা করেছিলেন। এই মন্দিরে বসেই তামিল ‘মার্গঝি’ মাসে তিনি তিরুবেমপবৈ রচনা করেছিলেন। পঞ্চদশ শতাব্দীর তামিল কবি অরুণগিরিনাথর তিরুবন্নামলৈ শহরেই জন্মগ্রহণ করেছিলেন। প্রথম জীবনে তিনি ছিলেন দাঙ্গাবাজ ও নারীলোলুপ ব্যক্তি। কথিত আছে, অসুস্থ হয়ে তিনি উত্তরের গোপুরম থেকে ঝাঁপ দিয়ে আত্মহত্যা করতে গিয়েছিলেন কিন্তু মুরুগনের (কার্তিক) কৃপায় রক্ষা পান। এরপর তিনি একনিষ্ঠ ভক্তে পরিণত হন এবং মুরুগনের মাহাত্ম্যকীর্তন করে তামিল স্তোত্রাবলি রচনা করেন। এগুলির মধ্যে সর্বাপেক্ষা উল্লেখযোগ্য গ্রন্থটি হল তিরুপুগঝ।
আর্জেন্টিনায় নারীবাদ
থাম্ব|আর্জেন্টিনায় নারীবাদ আর্জেন্টিনায় নারীবাদ হল আর্জেন্টিনার নারীদের জন্য সমান রাজনৈতিক, অর্থনৈতিক ও সামাজিক অধিকার এবং সমান সুযোগ নির্ধারণ করা, প্রতিষ্ঠা ও রক্ষার লক্ষ্যে আন্দোলনের একটি আনুষঙ্গিক অংশ। যদিও কিছু নারীকে অগ্রদূত হিসেবে বিবেচনা করা হয়েছে - তাদের মধ্যে হলেন জুয়ানা মানসো ও জুয়ানা ম্যানুয়েলা গোরিতি - উনিশ শতকের শেষের দিকে ও বিশ শতকের প্রথম দিকে ইউরোপীয় অভিবাসন তরঙ্গের ফলে দেশে নারীবাদের সূচনা হয়েছিল। প্রথম নারীবাদীরা একটি ঐক্যবদ্ধ আন্দোলন গড়ে তোলেনি, তবে নৈরাজ্যবাদী ও সমাজতান্ত্রিক কর্মীদের অন্তর্ভুক্ত করেছিল, যারা তাদের বিপ্লবী কর্মসূচিতে নারীর সমস্যাগুলিকে অন্তর্ভুক্ত করেছিল এবং মর্যাদাপূর্ণ মুক্তচিন্তক নারী যারা প্রাথমিকভাবে উচ্চ শিক্ষার প্রবেশাধিকারের জন্য ও পরবর্তীতে পুরুষদের সাথে আইনি সমতার জন্য লড়াই করেছিল। বিশ শতকের প্রথম দিকেও কর্মক্ষেত্রে তাদের স্বাধীনতা ও অধিকারের জন্য লড়াই করা নারীদের দ্বারা পরিপূর্ণ ছিল। প্রথম তরঙ্গের নারীবাদীদের প্রচেষ্টা সত্ত্বেও, জুয়ান পেরনের প্রথম সরকারের সময় ১৯৪৭ সাল পর্যন্ত আর্জেন্টিনার নারীরা ভোট দেওয়ার অধিকার অর্জন করেনি। তার অত্যন্ত জনপ্রিয় স্ত্রী ইভা নারী ভোটাধিকারের প্রবক্তা ছিল এবং দেশের প্রথম বৃহৎ আকারের নারী রাজনৈতিক দল ফিমেল পেরোনিস্ট পার্টি প্রতিষ্ঠা ও পরিচালনা করেন। ১৯৬০-এর দশকের শেষ থেকে ১৯৭০-এর দশকের মাঝামাঝি সময়টা ছিল তীব্র সামাজিক রূপান্তর এবং রাজনৈতিক সক্রিয়তার মধ্যে একটি। আবির্ভূত নারীবাদী সংগঠনগুলির মধ্যে ছিল ইউনিওন ফেমিনিকা আর্জেন্টিনা (ইউএফএ; ইংরেজি: Argentine Feminist Union) এবং মুভিমিয়েন্টো ডি লিবারাসিওন ফেমিনেমিনা (এমএলএফ; ইংরেজি: Feminist Liberation Movement)।
লারিসা
লারিসা (Λάρισα, উচ্চারণঃ ) গ্রীসের থেসালি অঞ্চলের রাজধানী ও বৃহত্তম শহর। শহরের জনসংখ্যা ২০১১ সালের আদমশুমারি অনুসারে ১,৪৪,৬৫১ জন, যা এটিকে গ্রীসের পঞ্চম-সবচেয়ে জনবহুল শহরে পরিণত করেছে। এটি লারিসা আঞ্চলিক একক রাজধানী। শহরটি একটি প্রধান কৃষি কেন্দ্র এবং একটি জাতীয় পরিবহন কেন্দ্র, যা ভলোস বন্দর, থেসালোনিকি ও এথেন্স শহরগুলির সঙ্গে সড়ক ও রেলপথে সংযুক্ত রয়েছে। লারিসা পৌরসভার ১,৬২,৫৯১ জন বাসিন্দা রয়েছে, যখন লারিসা আঞ্চলিক এককের জনসংখ্যা ২,৮৪,৩২৫ জনে পৌঁছেছে
জনশ্রুতি আছে যে এখানে অ্যাকিলিসের জন্ম হয়েছিল। "চিকিৎসার জনক" হিপোক্রেটিস এখানেই মারা যান। আজ, লারিসা গ্রীসের একটি গুরুত্বপূর্ণ বাণিজ্যিক, পরিবহন, শিক্ষাগত, কৃষি ও শিল্প কেন্দ্র।
ভূগোল
লারিসা পৌরসভার আয়তন 335.98 km2, লারিসা মিউনিসিপ্যাল ইউনিটের আয়তন 122.586 km2, এবং সম্প্রদায় লারিসার ক্ষেত্রফল 88.167 km2।
শনির একটি প্রাকৃতিক উপগ্রহ ডায়োনের পৃষ্ঠের একটি গভীর খাদ লারিসা খাসমার নামকরণ লরিসার নামে করা হয়েছিল।
২০১৬ দক্ষিণ এশীয় গেমসে খো খো
২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে খো খো অনুষ্ঠিত হয়। এতে একটি মাত্র নির্দিষ্ট বিভাগ ছিল। গেমসে পুরুষ ও মহিলা উভয়ের জন্য একই ধরনের বিভাগে প্রতিযোগিতা অনুষ্ঠিত হয়।
দক্ষিণ কোশলের মহেন্দ্র
সংযোগ=//upload.wikimedia.org/wikipedia/commons/thumb/5/59/Kausalaka_Mahendra_in_Line_19_of_the_Allahabad_Pillar_inscription_of_Samudragupta.jpg/330px-Kausalaka_Mahendra_in_Line_19_of_the_Allahabad_Pillar_inscription_of_Samudragupta.jpg|থাম্ব|[[সমুদ্রগুপ্ত|সমুদ্রগুপ্তের এলাহাবাদ স্তম্ভের শিলালিপির ১৯ নং লাইনে "কোসলের মহেন্দ্র" (ব্রাহ্মী লিপি:কৌসলক মহেন্দ্র)]] মহেন্দ্র দক্ষিণ কোশলের একজন রাজা ছিলেন। ইনার পরিচয় সম্পূর্ণরূপে জানা যায়নি এবং দক্ষিণপথের রাজা হিসেবে উল্লেখ করা হয়েছে। তিনি ছিলেন অনেক রাজাদের মধ্যে একজন যারা পরাক্রমশালী গুপ্ত সম্রাট সমুদ্রগুপ্ত কর্তৃক পরাধীন, বন্দী এবং পরে মুক্তি পেয়েছিলেন, যিনি তাকে আনুগত্য ও শ্রদ্ধা জানিয়েছিলেন। তার রাজবংশ অনিশ্চিত, যদিও কিছু ঐতিহাসিকের মতে তিনি মহামেঘবাহন রাজবংশের ছিলেন ।
অন্যান্য তত্ত্ব থেকে জানা যায় যে তিনি ইক্ষ্বাকু রাজবংশের একটি শাখার রাজা ছিলেন এবং তিনি দক্ষিণে একটি শক্তিশালী রাজ্য প্রতিষ্ঠা করেছিলেন। আরেকটি তত্ত্ব মহেন্দ্রকে মহেন্দ্রদিত্য নামে একজন নাল রাজার সাথে চিহ্নিত করে।
সমুদ্রগুপ্তের এলাহাবাদ পাথরের স্তম্ভের শিলালিপি
সমুদ্রগুপ্তের রেখার এলাহাবাদ পাথরের স্তম্ভের শিলালিপি যাতে মহেন্দ্রের নাম রয়েছে তা নিম্নরূপ- সংযোগ=//upload.wikimedia.org/wikipedia/commons/thumb/b/b0/Allahabad_stone_pillar_inscription_of_Samudragupta.jpg/220px-Allahabad_stone_pillar_inscription_of_Samudragupta.jpg|থাম্ব| [[সমুদ্রগুপ্ত|সমুদ্রগুপ্তের (৩৫০-৩৭৫ খ্রিস্টাব্দ) এলাহাবাদ স্তম্ভের শিলালিপি।]]
ফিশ মিউজিয়াম এন্ড বায়োডাইভার্সিটি সেন্টার
ফিশ মিউজিয়াম এন্ড বায়োডাইভার্সিটি সেন্টার (অর্থ: মৎস জাদুঘর ও জীববৈচিত্র্য কেন্দ্র) বাংলাদেশ কৃষি বিশ্ববিদ্যালয়ের মৎস্যবিজ্ঞান অনুষদের আওতাধীন একটি যাদুঘর। স্টারলিং বিশ্ববিদ্যালয়ের সাথে অংশগ্রহণের মাধ্যমে এই যাদুঘরটি সহনশীল প্রজাতির মাছ চাষের লক্ষ্যে কাজ করে যাচ্ছে। বাংলাদেশের ২৬৫ প্রজাতির মাছের মধ্যে ২৩০ প্রজাতিকে এক স্থানে এক সাথে দেখার সুযোগ এখানে রয়েছে। এটি জনসাধারনের জন্য উন্মুক্ত।
সহজেই মাছের সঙ্গে পরিচিত হতে পারা, বিলুপ্ত এবং বিলুপ্তপ্রায় সব স্বাদু পানির ও সামুদ্রিক মাছ এবং জলজ প্রাণী সংরক্ষণের মাধ্যমে ভবিষ্যত গবেষণা কার্যক্রম এগিয়ে নেয়ার উদ্দেশ্যে এ জাদুঘরটি প্রতিষ্ঠা করা হয়েছে।
২০১০ সাল থেকে এটিকে সবার জন্য উন্মুক্ত করে দেয়া হয়েছে। এটি প্রতিষ্ঠায় বিশ্ববিদ্যালয়টির অধ্যাপক ড. মোস্তফা আলী রেজার অবদান লক্ষণীয়। তিনি ২০০০ সাল হতে নমুনা সংগ্রহের কাজে যুক্ত আছেন।
মোট ৫টি কক্ষ নিয়ে সাজানো এ জাদুঘরটির প্রথম কক্ষটির শিরোনাম ফ্রেশওয়াটার ডলফিন এন্ড ফিশ (মিঠাপানির ডলফিন ও মাছ), দ্বিতীয়টির এনসিয়েন্ট এন্ড মিডিয়া, তৃতীয়টির সিলোরিফরমিস বা বিড়াল জাতীয় মাছ, চতুর্থটির সিপ্রিনিফরমিস বা কার্প জাতীয় মাছ এবং পঞ্চমটির শিরোনাম পার্সিফরমিস বা কই জাতের মাছ। এছাড়াও জাদুঘরের করিডরে আছে আবহমানকাল ধরে এ দেশের জেলেদের ব্যবহার্য বিভিন্ন ধরনের মাছ ধরার উপকরণ আর দেশের মৎস্য ঐতিহ্যের ইতিহাস ও নিদর্শন।
মাছের নমুনাগুলি বিভিন্ন আকারের কাচের জারে ফরমালিনে ডুবিয়ে রাখা হয়েছে। প্রতিটি মাছের জার বরাবর ওপরে দেয়ালে সাঁটা পোস্টারে প্রদর্শন করা হয়েছে ঐ মাছেরই পরিপক্ব বয়সের আলোকচিত্রসহ প্রচলিত ও বৈজ্ঞানিক নাম এবং গুরুত্বপূর্ণ তথ্য। গবেষণা কর্মের সহায়তার জন্য বড় এবং ছোট দেশি প্রজাতির মাছের জন্য অ্যাকোয়ারয়াম, ক্রায়োজেনিক মাছের একটি জিন ব্যাংক এবং ডিএনএ সংগ্রহশালা করার পরিকল্পনা রয়েছে।
ফরোয়ার্ড (শ্রীলঙ্কা)
ফরোয়ার্ড ছিল একটি ইংরেজি ভাষার সাপ্তাহিক সংবাদপত্র, যা কলম্বো থেকে প্রকাশিত হত, শ্রীলঙ্কার কমিউনিস্ট পার্টির একটি অঙ্গ। ফরোয়ার্ড সেই সময়ে শ্রীলঙ্কায় ইংরেজিতে মুদ্রিত কয়েকটি রাজনৈতিক দল-অনুষঙ্গিক প্রকাশনার মধ্যে একটি ছিল।
নকুলুনকুলু মিকাতি ওয়েতিবুসিসো তেমাসওতি
নকুলুনকুলু মিকাতি ওয়েতিবুসিসো তেমাসওতি (সিসোয়াতি: Nkulunkulu Mnikati wetibusiso temaSwati, ইংরেজি: Oh God, Bestower of the Blessings of the Swazi) সোয়াজিল্যান্ডের জাতীয় সঙ্গীত। এটি ১৯৬৮ সালে স্বাধীনতাতে অবলম্বন করা হয়েছিল। এই গানের কথা দিয়েছেন আন্দ্রেয়াসে এনোকে ফানইয়ানা সিমেলানে‌ এবং সুর দিয়েছেন ডাভিড কেন্নেথ র‌্যক্রফট।
তাওয়াং জেলা
তাওয়াং জেলা  (Pron: / tɑ: wæŋ বা təwæŋ /) হল ভারতের উত্তর-পূর্বাঞ্চলের অরুণাচল প্রদেশ এর ১৬টি জেলার মধ্যে ক্ষুদ্রতম । এটি ভারতের ৬৪০টি জেলার মধ্যে অষ্টম সর্বনিম্ন জনবহুল জেলা যার জনস্ংখ্যা ৪৯,৯৫৭জন । ১৯৫১ সালে ভারতের চীনের তিব্বত দখল-এর পরে তিব্বত স্থাপনের পর গণপ্রজাতন্ত্রী চীন এবং তাইওয়ান উভয় রাষ্ট্র দ্বারা ভারত এর তাওয়াং অঞ্চল দাবি করা হয়েছে  ।
ইতিহাস
তাওয়াং অঞ্চলে মূলত মনপা উপজাতীয় মানুষদের বসবাস রয়েছে । ৫০০ খ্রিষ্টপূর্বাব্দ থেকে ৬০০ খ্রিস্টাব্দ পর্যন্ত লোহমন বা মনিউল নামে পরিচিত রাজবংশ এই এলাকা শাসন করেছে বলে মনে করা হয় । পরে মনিউল রাজত্বটি প্রতিবেশী ভুটান এবং তিব্বতের নিয়ন্ত্রণে আসে।
তাওয়াং মঠটি ১৬৮১ সালে মেরাক লামা লোড্রে গ্যাতসো দ্বারা প্রতিষ্ঠিত হয়েছিল, পঞ্চম দালাই লামা, নুওয়াং লবসাঙ্গ গ্যাস্টো এর ইচ্ছা অনুযায়ী এবং এর একটি আকর্ষণীয় কিংবদন্তি রয়েছে যার নাম "চোসেন বাই হরস"। ষষ্ঠ দালাই লামা, সাংগাইং গ্যটসো, তাওয়াং-এ জন্মগ্রহণ করেন।
ভৌগোলিক অবস্থান
তাওয়াং জেলার আয়তন ,. । দক্ষিণে তিব্বতের উত্তর-পশ্চিম সীমান্তে ২৭°৪৫' উত্তর অক্ষাংশ এবং ৯০°১৫' পূর্ব দ্রাঘিমাংশের কাছাকাছি অবস্থিত তাওয়াং। উচ্চতা ৬০০০ থেকে এর মধ্যে থাকে, এবং নিম্ন উচ্চতায় অবস্থিত অঞ্চলেই অধিবাসীদের পাওয়া যায়। পশ্চিম কামেং জেলার অংশবিশেষ নিয়ে তাওয়াং জেলা নির্মিত হয়েছিল, যা জেলাকে দক্ষিণ ও পূর্ব দিকে সীমাবদ্ধ করেছে। জেলার পশ্চিম সীমান্তে ভুটান এবং উত্তর সীমান্তে তিব্বত অবস্থিত। শীতকালে, তাওয়াং-এ ঘন ঘন ভারী তুষারপাত দেখা দেয় ।
প্রশাসনিক বিভাগ
জেলাটি ৩টি সাবডিভিশনে বিভক্ত: তাওয়াং, লুমলা এবং জং। তাওয়াং উপ-বিভাগটি ২টি প্রশাসনিক বৃত্তে ভাগ করা হয়েছে: তাওয়াং এবং কিটপি। লুমলা সাব-ডিভিশন ৪টি প্রশাসনিক বৃত্তে বিভক্ত: বংখার, দুদুনঘার, লুমলা ও জিমিতং। জং সাব-ডিভিশন ৪টিপ্রশাসনিক বৃত্তে বিভক্ত: জং, মুকতা, থিংবু ও লোহ।
লোকসভা ও বিধানসভা কেন্দ্র
এই জেলায় অবস্থিত ৩টি অরুণাচল প্রদেশের বিধানসভা কেন্দ্র রয়েছে: লুমলা, তাওয়াং এবং মুক্তা। এই তিনটি বিধানসভাঈ অরুণাচল পশ্চিম লোকসভা কেন্দ্রের অংশ ।
জনসংখ্যার উপাত্ত
২০১১ সালের আদমশুমারি অনুযায়ী তাওয়াং জেলায় জনসংখ্যা ৪৯,৯৫৭ জন যা কিনা প্রায় সেন্ট কিটস অ্যান্ড নেভিস-এর জনসংখ্যার সমান । জনসংখ্যার অনুযায়ী ভারতের ৬৪০ টি জেলার মধ্যে তাওয়াং-এর অবস্থান ৬৩৩ তম স্থানে। জেলার জনঘনত্ব  । ২০০১-১১ এর দশকে জনসংখ্যা বৃদ্ধির হার ছিল ২৮.৩৩% । জেলার লিঙ্গানুপাত প্রতি ১০০০ জন পুরুষের জন্য ৭০১ জন নারী এবং স্বাক্ষরতার হার ৬০.৬১%. । তাওয়াং শহরে ২0 হাজারেরও বেশি লোক বসবাস করে। প্রভাবশালী জাতিগত দলটি হচ্ছে মনপা, যারা জেলার সর্বমোট ১৬৩টি গ্রামের মধ্যেি বাস করে। এছাড়াও বিক্ষিপ্তভাবে বিভিন্ন অঞ্চলে তিব্বতি অধিবাসীও পাওয়া যায়। জেলার পশ্চিম এবং উত্তরদিকে বিক্ষিপ্ত সংখ্যায় টাকপা জনজাতি ভুক্ত অধিবাসীদের পাওয়া যায়  । জেলার বেশিরভাগ অধিবাসী, যার মধ্যে রয়েছে মনপা, তাকপা এবং তিব্বতীয়রা, মূলত বৌদ্ধ ধর্মের অনুসারী। প্রাক-বৌদ্ধ যুগের বোন এবং শামমানিজম-এর প্রভাবও স্পষ্ট। প্রতি বছর লাসার, চসকর, এবং টরগায অনুষ্ঠান অনুষ্ঠিত হয়। ডাঙ্গুয়ুর টর্জি এর প্রতি তিন বছরেও পালিত হয়। ডাঙ্গুয়ুর এবং টরগা উভয়ই তাওয়াং মঠে উদযাপিত হয় স্থানীয় মানুষের বিপুল উদ্দীপনার সাথে ।
অর্থনীতি
অধিকাংশ উপজাতি একটি জীবিকার জন্য কৃষি নির্ভর করে। তৌঙ্গের ঠান্ডা জলবায়ুর কারণে চাষীরা ইয়াক ও মেষের জন্ম দেয়, যদিও নিম্ন উচ্চতায় ফসল লাগানো হয়।
পর্যটন
তাওয়াং মঠের উপস্থিতির নিমিত্ত তাওয়াং বর্তমানে একটি জনপ্রিয় পর্যটন গন্তব্য।এছাড়াও সেলা পাস ও জং জলপ্রপাত এখানকার অন্যতম পর্যটন আকর্ষণ-ের কেন্দ্র। সেলা পাস বছরের বেশিরভাগ সময় ধরে তুষার দিয়ে আচ্ছাদিত একটি অত্যন্ত খাড়াই পাস। জং জলপ্রপাত একটি বড় পর্যটক আকর্ষণ। তাওয়াং শহরে একটি হস্তশিল্প কেন্দ্র রয়েছে যা স্থানীয় হস্তশিল্পের ছোট-ছোট নিদর্শন গুলি প্রদর্শন ও বিক্রয় করে।
মেডুলা অবলংগাটা
মেডুলা অবলংগাটা বা মেডুলা হচ্ছে কাণ্ড আকৃতির একটি কাঠামো যা মস্তিষ্কের ব্রেইনস্টেমের একটি অংশ। এটির অবস্থান লঘুমস্তিষ্কের বাইরে কিন্তু নিচের দিকে। এটি কোণাকৃতির স্নায়ুকোষ সংবলিত একটি অংশ যা বমি করা থেকে হাঁচি দেওয়া পর্যন্ত শরীরের স্বয়ংক্রিয় কাজকর্মের জন্য নিযুক্ত। মেডুলা হৃৎপিণ্ড, শ্বসন, বমি ও ভেসোমোটর কার্যক্রমের কেন্দ্র বা মূল চালিকাশক্তি যার কারণে এটি শ্বাস-প্রশ্বাস, হৃদ স্পন্দন, এবং রক্তচাপ, ঘুমচক্রের মতো শরীরের স্বয়ংক্রিয় কার্যক্রম নিয়ন্ত্রণের কাজ করে।
ভ্রূণের বিকাশের সময় মাইএলেনসেফ্যালন থেকে মেডুলা অবলংগাটার বিকাশ ঘটে। মাইএলেনসেফ্যালন হচ্ছে একটি সেকেন্ডারি ভেসিকল যা রম্বেনসেফ্যালন যখন পরিপক্কতা লাভ করে তখন সৃষ্টি হয়। এটিকে পশ্চাৎমস্তিষ্ক হিসেবেও অভিহিত করা হয়।
প্রাচীন পরিভাষায় মেডুলা অবলংগাটাকে বাল্ব হিসেবেও অভিহিত করা হয়। এজন্য আধুনিক চিকিৎসাবিজ্ঞানে বালবার হিসেবে মেডুলা অবলংগাটা সংশ্লিষ্ট বিভিন্ন পরিভাষায় এই শব্দের ব্যবহার রয়ে গেছে (যেমন বালবার প্লেসি ব্যাধি)। বিশেষ করে মেডুলা অবলংগাটা সংশ্লিষ্ট বিভিন্ন চিকিৎসীয় অবস্থা বা ব্যাধির ক্ষেত্রে বালবার শব্দটি ব্যবহৃত হয়। মেডুলা অবলংগাটার সাথে যুক্ত বিভিন্ন স্নায়ু ও স্নায়ু নালীকে নির্দেশ করতেও এই পরিভাষা ব্যবহৃত হয় এবং সেই সাথে জিহ্বা, গলবিল এবং ল্যারিক্সের মতো স্নায়ু পেশীগুলির পারিভাষিক নামকরণেও এর ব্যবহার রয়েছে।
গম্ভীরা নৃত্য
গম্ভীরা নৃত্য ভারতের পশ্চিমবঙ্গের মালদহ জেলায় গম্ভীরা উৎসবে মুখোশ পরে বা মুখোশবিহীনভাবে পরিবেশিত একক বা দলবদ্ধ নৃত্য। এতদাঞ্চলের নিম্নবর্গীয় হিন্দু, নমঃশুদ্র, রাজবংশী, পোলিয়া সম্প্রদায়ের মধ্যে এই নাচের প্রচলন রয়েছে।
ধারণা করা হয় যে, গম্ভীরা উৎসবের প্রচলন হয়েছে শিবপূজাকে কেন্দ্র করে। শিবের এক নাম 'গম্ভীর', তাই শিবের উৎসব গম্ভীরা উৎসব এবং শিবের বন্দনাগীতিই হলো গম্ভীরা গান; তবে প্রাচীনকালে এটি সূর্যদেবের উৎসব ছিল বলে মনে করা হয়। মালদহে মূলত চৈত্রসংক্রান্তির শিবপূজা উপলক্ষে গম্ভীরা মণ্ডপে বিগত বছরের প্রধান-প্রধান ঘটনাবলি নৃত্য, গীত ও অভিনয়ের মাধ্যমে সমালোচিত হয়; অনুষ্ঠানের বিভিন্ন পর্যায়ে ছোট তামাশা, বড় তামাশা ও ফুলভাঙ্গা অনুষ্ঠানের গম্ভীরা মুখোশনৃত্য পরিবেশিত হয়। গম্ভীরা গানের চেয়ে গম্ভীরা নৃত্য অনেক প্রাচীন বলে মনে করা হয়।
গম্ভীরা মুখোশ
গম্ভীরা নৃত্য মূলত দু'ধরনের:
আচারভিত্তিক ধর্মীয় রক্ষণমূলক চরিত্র ও মুখোশের সৃষ্টিও সংরক্ষণের মধ্যে আছে। কালী, নারসিংহী, চামুণ্ডা ইত্যাদি নৃত্যে ঐন্দ্রজালিক ঢঙ লক্ষণীয়। আদিম মুখোশ নিম বা ডুমুরকাঠে তৈরি হত। পরবর্তিতে, মাটির মুখোশ এবং ইদানীংকালে কেউ কেউ কাগজের মণ্ডেও তৈরি করেন; তবে গম্ভীরা নাচের জন্য ব্যবহৃত মুখোশ নিয়ে কোন মুখোশশিল্প তৈরি হয়নি।
গম্ভীরা নৃত্যের মুখোশ মোটামুটি পাঁচ রকমের:
নাচের বৈচিত্র্য ও বিশিষ্টতা
এই পঞ্চসূত্র কালী, চামুণ্ডা, নারসিংহী, বাশুলী, উগ্রচণ্ডা, গৃধিনীবিশাল ও মহিষমর্দিনী — এই সাত ধরনের নৃত্যে প্রকাশিত। এই নৃত্যের দুটি ভাগ:
চারিত্রিক দিক থেকেও গম্ভীরা নৃত্য তিনভাগে বিভক্ত: সাধারণ, ঐন্দ্রজালিক ও লোকায়ত।
এগুলির মধ্যে একক নৃত্য হল নারসিংহী; ১২/১৩ মিনিট ধরে নানা ভঙ্গিমায় কখনো একেবারে তর্জনী নির্দিষ্ট দিকে হেলান বা নির্দেশিত, কখনো শয়ান, কখনো উদ্দামরূপে, কখনো ভ্রামরীতে ঘোরে, কখনো এগিয়ে বিশিষ্ট 'স্থানকে' ভঙ্গি নিয়ে দাঁড়ায় নর্তক।
আগেকার দিনে নর্তকরা সোনার গয়না পরতো, পায়ে বাঁধত নুপূর। এখন ঘুঙুর ব্যবহৃত হয়। নৃত্যে ব্যাঘ্রপদ, সিংহপদ বিশেষ লক্ষণীয়।
রহিমা বেগম
রহিমা বেগম (Rahima Begum; জন্ম ২২ মে ১৯৮৪) একজন ইংরেজ মানবাধীকার কর্মী, এবং রেস্টলেস বিইং-এর সহ-প্রতিষ্ঠাতা ও সহ-পরিচালক।
প্রাথমিক জীবন
বেগম ২০০০ সালে প্লাশেট স্কুল ত্যাগ করার আগ মুহূর্ত পর্যন্ত এই স্কুলে পড়াশুনা করতেন এবং পরবর্তীতে সেভেন কিংস উচ্চ বিদ্যালয়ে ভর্তি হন। তিনি ইউনিভার্সিটি কলেজ লন্ডন থেকে প্রাক-উপনিবেশিক ইতিহাস, সাহিত্য এবং তত্ত্বে স্নাতক ডিগ্রী গ্রহণ করেন।
ক্যারিয়ার
বেগম একটি স্কুলের শিক্ষিকা, ইলাস্ট্রেটর এবং ফ্রিল্যান্স শিল্পী হিসেবে কাজ করেছেন। অক্টোবর ২০০৭-এ, তিনি, গবেষক মাবরুর উদ্দিন আহমেদের(জন্ম ১৯৮৩) সঙ্গে সহ-প্রতিষ্ঠাতা হিসেবে রেস্টলেস বিইং প্রতিষ্ঠা করেন। রেস্টলেস বিইং একটি আন্তর্জাতিক তৃণমুল মানবাধীকার সাহায্য সংস্থা যেটি প্রান্তিক স্তরের লোকেদের সহায়তার নিশ্চয়তা প্রদান করে যারা মিডিয়া এবং সরকারি মনোযোগ থেকে একদম বঞ্চিত।
বেগম স্থানীয় এবং জাতীয় মিডিয়াগুলোর সাথে কাজের পাশাপাশি, বিভিন্ন সম্প্রদায়ের সাথে নারী অধিকার নিয়ে বিভিন্ন সম্মেলনে সহ-আয়োজক ও বক্তা হিসেবে বক্তব্য রেখেছেন, এবং ব্রিটিশ বাংলাদেশী সম্প্রদায়কে শিল্পকলা এবং নেটওয়ার্কিং এর কাজে সমর্থন করেছেন। তিনি একজন প্যানেল বিশেষজ্ঞ, এবং তিনি মানবাধিকার নিয়ে দেশে এবং আন্তর্জাতিকভাবে উভয় ক্ষেত্রে বক্তব্য রেখেছেন। রেস্টলেস বিইং-এ আন্তর্জাতিক মিডিয়ার মনোযোগ ও বৈশ্বিক মতামত এবং মায়ানমার এর নিপীড়িত রোহিঙ্গা সম্প্রদায়কে সমর্থন এবং কিরগিজস্তান এর নারীদের মানবাধিকার নিয়ে তার কাজ বিশেষভাবে প্রশংসিত।
মে ২০১৪,নদিয়া আলী, বিবিসি এশিয়ান নেটওয়ার্ক-এ রোহিঙ্গা জনসংখ্যা সমস্যা বিষয়ে বেগমের সাক্ষাৎকার নেন।
শিরুর লোকসভা কেন্দ্র
শিরুর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি পুনে জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
বিধানসভা কেন্দ্র গুলি
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।
শিরুর লোকসভা কেন্দ্র বিজয়ী বর্তমান ও প্রাক্তন সংসদ
শিরুর লোকসভা কেন্দ্র বিজয়ী বর্তমান সংসদ জাতীয়তাবাদী কংগ্রেস পার্টি দলের সদস্য ডঃ অমল রামসিংহ কোলহে   এবং যিনি গত দুই বারের সংসদ (২০১৪ ও ২০১৯)।
আরও পড়ুন
পুনে লোকসভা কেন্দ্র মুম্বাই উত্তর পশ্চিম লোকসভা কেন্দ্র
নিকোলাস পারসন
ক্রিস্টোফার নিকোলাস পারসন্স (১০ অক্টোবর ১৯২৩ – ২৮ জানুয়ারি ২০২০) একজন ইংরেজ অভিনেতা এবং রেডিও ও টেলিভিশন উপস্থাপক ছিলেন।  তিনি কমেডি রেডিও শো "জাস্ট আ মিনিট"-এর দীর্ঘকালীন উপস্থাপক ছিলেন এবং ১৯৭০ এর দশক ও ১৯৮০ এর দশকের গোড়ার দিকে গেম শো "সেল অফ দ্য সেঞ্চুরি"-এর হোস্ট ছিলেন।
পারসন্স লিংকনশায়ারের গ্রান্থামে জন্মগ্রহণ করেছিলেন এবং এখানেই বেড়ে ওঠেন। তিনি লন্ডনের সেন্ট পলস স্কুলে পড়াশোনা করেছিলেন। দ্বিতীয় বিশ্বযুদ্ধের পরে তিনি পূর্ণকালীন অভিনেতা হয়ে ওঠেন এবং আর্থার হেইনেসের সমর্থন সহ বিভিন্ন থিয়েটার, ফিল্ম এবং টেলিভিশন চরিত্রে অভিনয় শুরু করেছিলেন। ১৯৬৭ সালে তিনি "জাস্ট আ মিনিট" উপস্থাপন শুরু করেছিলেন এবং ২০১৮ সাল পর্যন্ত কোনও অনুষ্ঠানই মিস করেন নি। "সেল অব দ্য সেঞ্চুরি" নামক গেম শোতে সুপরিচিত ভূমিকা ছাড়াও তিনি "ডক্টর হু" ও "হ্যাভ আই গট নিউজ ফর ইউ" সহ অন্যান্য টেলিভিশন শোতে অতিথি হিসাবে উপস্থিত হয়েছিলেন।
প্রাথমিক জীবন
পার্সনস বামহাতি হয়েই জন্মগ্রহণ করেছিলেন তবে তিনি ডানহাত দিয়ে লিখতেন। শিশুবয়সে তিনি তোতলা ছিলেন, যা তিনি বড় হওয়ার সাথে সাথে নিয়ন্ত্রণ করতে পেরেছিলেন। তিনি মাইগ্রেনের সমস্যায়ও ভুগছিলেন, এরপরও তিনি স্কুলে বেশ দক্ষতা অর্জন করেছিলেন।
লন্ডনের কোলেট কোর্ট এবং সেন্ট পলস স্কুলে পড়াশোনা করার পরে পার্সনসের ক্যারিয়ারের প্রাথমিক পরিকল্পনাটি ছিল একজন অভিনেতা হওয়া। তবে তার বাবা-মা বিশ্বাস করতেন যে ইঞ্জিনিয়ারিংয়ে ক্যারিয়ার আরও ভাল হবে। এর কারণটা ছিলো তিনি যুবক বয়সে দাদুর ঘড়ি মেরামত করতেন এবং কাজেকর্মে খুবই সৃজনশীল ছিলেন। স্কুলে থাকাকালীন তিনি জন ট্র্যাচারের সবচেয়ে ভাল বন্ধু ছিলেন, যার একজন কমান্ডার-ইন-চিফ ফ্লীট হওয়ার কথা ছিল। স্কুলে পার্সনসের ডাকনাম ছিল "শিরলে", তৎকালীন বর্ধমান আমেরিকান প্রতিভাধর শিরলে টেম্পলের নামানুসারে।
তিনি স্কুল ছাড়ার পরে তার পরিবার স্কটল্যান্ডে তাদের আত্মীয়দের সাথে যোগাযোগ করেছিল যারা গ্লাসগোর নিকটবর্তী ক্লাইডেব্যাঙ্কে তাঁর জন্য একটি চাকরির ব্যবস্থা করেছিলেন। সেখানে তিনি মেরিন পাম্প প্রস্তুতকারক ড্রাইসডালসে ইঞ্জিনিয়ারিং শিক্ষানবিশ হিসাবে পাঁচ বছর নিযুক্ত ছিলেন। এছাড়াও সেখানে থাকাকালীন তিনি গ্লাসগো বিশ্ববিদ্যালয়ে ইঞ্জিনিয়ারিং অধ্যয়নের জন্য দুটি ছয়-মাসিক পিরিয়ড কাটিয়েছিলেন। তিনি কখনই স্নাতক হন নি, তবে শিক্ষানবিশতা শেষ করেন এবং যান্ত্রিক প্রকৌশলী হওয়ার পর্যাপ্ত যোগ্যতা অর্জন করেছিলেন। দ্বিতীয় বিশ্বযুদ্ধের সময় তাকে মার্চেন্ট নেভিতে একটি পোস্টিংয়ের প্রস্তাব দেওয়া হয়েছিল কিন্তু প্লুরিসিতে গুরুতর অসুস্থ হয়ে পড়ার পরে সেবার তিনি যোগদান করেননি। সেসময় তিনি পাঁচ মাস হাসপাতালে কাটিয়েছিলেন এবং এক পর্যায়ে তার বেঁচে থাকার সম্ভাবনার রেট দেওয়া হয়েছিল ৫০-৫০।
রাজা এফএম
রাজা এফএম ছিল কলম্বো কমিউনিকেশনস লিমিটেডের মালিকানাধীন একটি সিংহলি সম্প্রচার চ্যানেল, প্রধানত শ্রীলঙ্কার তরুণ প্রাপ্তবয়স্ক জনসংখ্যাকে লক্ষ্য করে। বারবার জনসাধারণের এবং আইনি অনুরোধ সত্ত্বেও স্টেশনের কর্মসূচী বন্ধ না করায় অশ্লীল প্রকৃতির একটি অনুষ্ঠানের কারণে শ্রীলঙ্কা সরকার স্টেশনটি স্থগিত করেছিল। রাজা এফএমকে ৯ নভেম্বর ২০০৬-এ শ্রীলঙ্কা সরকার নিষিদ্ধ করেছে।
আম্মাজান (সংগীত)
‘আম্মাজান’ ১৯৯৯ সালে প্রকাশিত বাংলা চলচ্চিত্র সঙ্গীত। মায়ের ভক্তিমূলক এই সঙ্গীত বা গানটি ১৯৯৯ সালে মুক্তিপ্রাপ্ত কাজী হায়াৎ পরিচালিত চলচ্চিত্র ‘আম্মাজান’-এ ব্যবহার করা হয়েছে। আহমেদ ইমতিয়াজ বুলবুলের গীতি ও সুরে এই গানে কন্ঠ দেন আইয়ুব বাচ্চু । চলচ্চিত্রে এই গানের চিত্রায়নে অভিনয় ও ঠোট মিলিয়েছেন মান্না । এই গানের মাধ্যমে বাংলা চলচ্চিত্রে গানে আইয়ুব বাচ্চু ব্যাপক জনপ্রিয়তা লাভ করে।
‘আম্মাজান’ গানের গভীরতা
মাকে নিয়ে আরো অনেক গান রচিত হয়েছে। আমি ভাবলাম, এমন একটি গান লিখব যার কথার মধ্যে অনেক গভীরতা থাকবে। মক্কার ধুলো, মদিনার ধুলো, এই মাটি দিয়ে গড়া মায়ের দেহ। এসব কথাগুলো খুব চিন্তা-ভাবনা করে আনতে হয়েছে। ধর্মীয় অনুভূতিতে যেন আঘাত না লাগে এবং সুরটা এমনভাবে করেছি যা একটি শিশুও গাইতে পারবে। এই গানের সুর এমনভাবে তৈরি করেছি যা কেউ ভাঙতে পারবে না। অন্যভাবে গাওয়ারও উপায় নেই। গানের কথা ভালো হলে, সুরটা সাধারণ হলে সাধারণ মানুষও তা গাইতে পারেন-আহমেদ ইমতিয়াজ বুলবুল ।
‘আম্মাজান’ গানটির সঙ্গে আইয়ুব বাচ্চু যেভাবে যুক্ত হলেন
বাচ্চুর কথা মাথায় রেখেই এই গানটি আমি তৈরি করেছিলাম। কারণ এই সিনেমায় মান্না একজন ‘অ্যাংরি হিরো’ ছিল। তখন আমার চোখে মুখে বাচ্চুর মুখটাই ভাসছিল। বাচ্চু তখন ফিল্মে গান করেনি। বাচ্চুকে অনেক কষ্ট করে গানটি করানো হয়েছিল। বাচ্চু অনেক মেধাবী মিউজিশিয়ান। ও ছোটবেলায় আমার কাছে আসত। যাই হোক, আমার কাছে কয়েকবার শোনার পর বাচ্চু খুব স্বাভাবিকভাবে গানটি গাইল। রেকর্ডিং করতে যখনই যেতাম তখনই অনেক মানুষ গানটি শোনার জন্য চলে আসত। তখনই আমি বুঝতে পারছিলাম গানটি হিট হবে। শ্রুতি স্টুডিওতে গানটির রেকর্ডিং হয়েছিল-আহমেদ ইমতিয়াজ বুলবুল ।
সঙ্গীত প্রযোজনা
ইমতিয়াজ বুলবুল এই গানের গীতিরচনা ও সুরারোপ করেন । গানে কন্ঠ দেন আইয়ুব বাচ্চু, গীতিরচনার ক্ষেত্রে আইয়ুব বাচ্চু’র গায়কী ও গানের ধরনকে প্রাধান্য দেয়া হয়েছিল ।
মুক্তি ও জনসংস্কৃতিতে প্রভাব
চলচ্চিত্রটি মুক্তি পাওয়ার পর শ্রোতারা এই গান সাদরে গ্রহণ করে এবং তুমুল জনপ্রিয় হয় এবং গানটি মানুষের মুখে মুখে উঠে আসে । বাংলাদেশ বেতারের চলচ্চিত্র সংগীতানুষ্ঠানে এই গান নিয়মিত প্রচার করা হয়। চলচ্চিত্র মুক্তির উনিশ বছর পর অনুপম রেকর্ডিং মিডিয়ার ব্যানারে গানটির ভিডিও ২৫ জুন, ২০১৮ তারিখে ইউটিউবে অবমুক্ত করা হয় ।
আলোকের পরিবর্তনশীল বেগ
আলোকের পরিবর্তনশীল বেগ (variable speed of light (VSL)) হল এমন এক তত্ব যা আইনস্টাইঙ্কে নাকচ করে। এই তত্বের উদ্ভাবক হলেন আমেরিকার ইম্পিরিয়াল কলেজের ফিজিক্সের প্রফেসর জেও মাগাইজু। ওনার বক্তব হল relitivity অনুযায়ী আলোর গতিকে যে ধ্রুবক ভাবা হয়েছে তা মোটেও ঠিক নয়। মহাবিশব আরম্ভের পর থেকে আলোর বেগ কমে আসছে। এরই ওপর ভিত্তি করে তিনি বাতিল করে দিতে চান relitivity এবং সংশ্লিষ্ট সমীকরণসমূহ।
বহিঃসংযোগ
Physikalische Konstante
ফ্যারো ভাষা
ফ্যারো ভাষা (ফ্যারো ভাষায়: føroyskt আ-ধ্ব-ব: [ˈføːɹɪst] বা [ˈføːɹɪʂt]) একটি পশ্চিম স্ক্যান্ডিনেভীয় ভাষা যাতে ফ্যারো দ্বীপপুঞ্জের প্রায় ৪৮,০০০ অধিবাসী এবং ডেনমার্কের মূল ভূখণ্ডে বসবাসরত প্রায় ১২,০০০ ফ্যারো জাতির লোক কথা বলে থাকেন। ভাইকিং যুগে স্ক্যান্ডিনেভিয়ায় প্রচলিত প্রাচীন নর্স ভাষা থেকে উদ্ভূত তিনটি দ্বীপ-ভাষার একটি (বাকি দুইটি হল আইসল্যান্ডীয় ভাষা এবং বর্তমানে বিলুপ্ত নর্ন ভাষা)।
বাদী গীত
বাদী গীত হল ভারতের পশ্চিমবঙ্গের রাঢ় অঞ্চলের কৃষিজীবী মানুষদের দীর্ঘকাল ধরে প্রচলিত একপ্রকার দলবদ্ধ গান বা গানের লড়াই। বাদী গীতে নারী-পুরুষের দেহপ্রসঙ্গ নিয়ে কৃষির অনুষঙ্গে জমির উর্বরাশক্তি বৃদ্ধির অনুরূপ জাদুবিশ্বাস পাওয়া যায়। পশ্চিমবঙ্গের বাঁকুড়া, পূর্ব ও পশ্চিম মেদিনীপুর প্রভৃতি অঞ্চলে প্রচলিত ছিল।
বৈশিষ্ট্য
রাঢ় অঞ্চলের কৃষকরা জমিতে ধান রুইবার সময় কৃষিকাজের সাথে নারী ও পুরুষের দেহ ও যৌন প্রসঙ্গের অবতারণা ঘটিয়ে এই গান বাঁধতেন; দুইপক্ষ গানের সহযোগে বাদ-বিবাদ করতেন। এর পিছনে কৃষির সাথে আদিম উর্বরাশক্তির বিশ্বাসের যোগসূত্র মেলে— বাদী গীতের মাধ্যমে 'মানবজমি' ও 'ধানজমি' উভয়েরই আবাদ করে গৃহস্থ কৃষক মহার্ঘ ফসল ফলাতে চায়।
জমিতে বাদীর লড়াই যত বেশি হবে, ফসল তত ভালো হবে— এটিই ছিল তাদের বিশ্বাস। এই গানে প্রাপ্তবয়স্ক পুরুষেরাই কেবল অংশ নিতেন, মহিলা ও ছোটদের এতে প্রবেশ নিষিদ্ধ ছিল। বর্তমানে পরিবেশ ও কৃষিশিক্ষার বিস্তার ঘটায় এই গানেরও প্রচলন উঠে গেছে।
ইউ এফএম (শ্রীলঙ্কা)
ইউ এফএম হল একটি শ্রীলঙ্কার বেতার চ্যানেল, যা কলম্বো এবং ক্যান্ডিতে সম্প্রচার করে। এটি ১০ সেপ্টেম্বর ২০০৬-এ ম্যাক্স রেডিও হিসাবে চালু হয়েছিল। এটি দ্বীপব্যাপী ৯৫.৩ এফএম-এ উপলব্ধ। এটি একটি সিংহলী মাঝারি রেডিও এবং এটি এমজিএম নেটওয়ার্কস (প্রাইভেট) লিমিটেড দ্বারা পরিচালিত।
অর্গানিজাসিওঁ অ্যাঁত্যারনাসিওনাল দ্য লা ফ্রঁকোফোনি
অর্গানিজাসিওঁ অ্যাঁত্যারনাসিওনাল দ্য লা ফ্রঁকোফোনি (Organisation internationale de la Francophonie বা OIF; কখনও সংক্ষিপ্তরূপে La Francophonie ), যা ইংরেজি ভাষার প্রেক্ষিতে ইন্টারন্যাশনাল অর্গানাইজেশন অফ লা ফ্র্যাঙ্কোফোনি নামেও অবিহিত হয়, হল একটি আন্তর্জাতিক সংস্থা যা সেইসব দেশ ও অঞ্চলের প্রতিনিধিত্ব করে যেখানে ফরাসি একটি লিঙ্গুয়া ফ্রাঙ্কা বা প্রথাগত ভাষা, যেখানে জনসংখ্যার একটি উল্লেখযোগ্য অনুপাত ফ্রঁকোফোন (ফরাসিভাষী) অথবা যেখানে ফরাসি সংস্কৃতির সঙ্গে উল্লেখযোগ্য সম্বন্ধ রয়েছে।
সংস্থাটি ৮৮টি সদস্য রাষ্ট্র ও সরকার নিয়ে গঠিত; এর মধ্যে ৫৪টি রাষ্ট্র ও সরকার পূর্ণ সদস্য, ৭টি সহযোগী সদস্য আর ২৭টি পর্যবেক্ষক। এছাড়া ফ্রঁকোফোনি (francophonie) বা ফ্র‍্যাঙ্কোস্ফিয়ার (francosphere) পরিভাষা দ্বারা ফরাসিভাষীদের বৈশ্বিক সম্প্রদায়কেও বোঝানো হয়, যা অসংখ্য সরকারি ও বেসরকারি সংস্থার সমন্বিত নেটওয়ার্ক নিয়ে গঠিত। এটি সেসব দেশের মধ্যে সমান সম্পর্ক প্রচার করে যেখানে ফরাসি জাতি বা ফ্রান্স সাংস্কৃতিক, সামরিক বা রাজনৈতিকভাবে একটি গুরুত্বপূর্ণ ঐতিহাসিক ভূমিকা পালন করেছে।
আধুনিক এই সংগঠনটি ১৯৭০ সালে তৈরি করা হয়েছিল। এর নীতিবাক্য হল “সমতা, পরিপূরকতা, সংহতি” (égalité, complémentarité, solidarité), যা ফ্রান্সের নীতিবাক্য স্বাধীনতা, সমতা, ভ্রাতৃত্বের (liberté, égalité, fraternité) একটি ইচ্ছাকৃত পরোক্ষোল্লেখ। ফরাসিভাষী দেশগুলোর একটি ছোট দল হিসেবে যাত্রা শুরু করে লা ফ্রঁকোফোনি আজ একটি বৈশ্বিক সংস্থায় বিকশিত হয়েছে যার অসংখ্য শাখা সংস্কৃতি, বিজ্ঞান, অর্থনীতি, ন্যায়বিচার ও শান্তির ক্ষেত্রে তার সদস্য রাষ্ট্রগুলোকে সহযোগিতা করে।
এমিল স্মিথ রো
এমিল স্মিথ রো (, Emile Smith Rowe; জন্ম: ২৮ জুলাই ২০০০) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ইংল্যান্ড অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১০–১১ মৌসুমে, ইংরেজ ফুটবল ক্লাব আর্সেনালের যুব পর্যায়ের হয়ে খেলার মাধ্যমে রো ফুটবল জগতে প্রবেশ করেছেন এবং পরবর্তীকালে এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, ইংরেজ ক্লাব আর্সেনালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে ২০১৮–১৯ মৌসুমে তিনি ধারে জার্মান ক্লাব আরবি লাইপৎসিশের হয়ে এবং ইংরেজ ক্লাব হাডার্সফিল্ড টাউনের হয়ে খেলেছেন।
২০১৫ সালে, রো ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, রো এপর্যন্ত ৪টি শিরোপা জয়লাভ করেছেন, যার মধ্যে ২টি আর্সেনালের হয়ে, ১টি আর্সেনালের বয়সভিত্তিক দলের হয়ে এবং ১টি ইংল্যান্ডের বয়সভিত্তিক দলের হয়ে জয়লাভ করেছেন।
আন্তর্জাতিক ফুটবল
রো ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালের ১৬ই আগস্ট তারিখে তিনি মার্কিন যুক্তরাষ্ট্র অনূর্ধ্ব-১৫ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি ইংল্যান্ড অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে পূর্ণ সময় শেষে তার দল স্পেন অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত হয়েছিল। একই বছরে তিনি ইংল্যান্ড অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপের শিরোপা জয়লাভ করেছেন, উক্ত প্রতিযোগিতার ফাইনালে তার দল স্পেন অনূর্ধ্ব-১৭ দলকে ৫–২ গোলের ব্যবধানে পরাজিত করে উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল; উক্ত প্রতিযোগিতায় তিনি ৩ ম্যাচে ১টি গোল করেছিলেন। ইংল্যান্ড অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন,  তবে তার দল উক্ত প্রতিযোগিতায় গ্রুপ পর্ব থেকেই বিদায় নিয়েছিল। তিনি ২০১৬ সালের ৩০শে সেপ্টেম্বর তারিখে অনুষ্ঠিত প্রীতি ম্যাচে গ্রিস অনূর্ধ্ব-১৭ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।
ইউনিভার্সিটি অব উটাহ
ইউনিভার্সিটি অব উটাহ উটাহের সল্ট লেক সিটিতে অবস্থিত একটি পাবলিক বিশ্ববিদ্যালয়।
হোয়াট ওয়েন্ট রং?
হোয়াট ওয়েন্ট রং?: দ্য ক্ল্যাস বিটুয়েন ইসলাম অ্যান্ড মর্ডানিটি ইন দ্য মিডল ইস্ট হলো ২০০২ সালের নভেম্বরে প্রকাশিত বার্নার্ড লুইস-এর একটি বই। ১১ ই সেপ্টেম্বরের সন্ত্রাসী হামলার পরে বইটি প্রকাশিত হয় তবে এর কিছু আগেই এটি লেখা হয়েছিল। এই বইয়ের ধারণাটি ২০০২ সালের জানুয়ারিতে দ্য আটলান্টিক সাময়িকীতে একটি নিবন্ধ হিসেবে প্রকাশিত হয়েছিল।
বইটির থিসিস হ'ল সাম্প্রতিক ইতিহাস জুড়ে, বিশেষত ১৬৮৩ সালে ভিয়েনার দ্বিতীয় উসমানীয় সাম্রাজ্যের অবরোধের ব্যর্থতা দিয়ে শুরু করে, ইসলামি বিশ্বের বিভিন্ন দিক থেকে পশ্চিমা বিশ্বের সাথে আধুনিকায়নে বা তাল মিলিয়ে যেতে ব্যর্থ হয়েছে এবং অনেকেই দেখেছে এই ব্যর্থতা ইসলামিক বিশ্বের মধ্যে পশ্চিমা শক্তিগুলির সেই অঞ্চলের উপর আধিপত্যের একটি বিপর্যয়কর অবস্থান অর্জন করতে দিয়েছে‌।
আজিজ ডেমোক্রেটিক ওয়ার্কার্স কংগ্রেস
আজিজ ডেমোক্রেটিক ওয়ার্কার্স কংগ্রেস হল শ্রীলঙ্কার একটি রাজনৈতিক দল এবং ট্রেড ইউনিয়ন। ২০০৫ সাল পর্যন্ত এডিডব্লিউসি-এর সভাপতি ছিলেন আশরাফ আজিজ।
২০১৮ ম্যান বুকার পুরস্কার
২০১৮ ম্যান বুকার পুরস্কার ২০১৮ সালের ১৬ই অক্টোবর প্রদান করা হয়। পুরস্কারের জন্য ১৩টি বইয়ের দীর্ঘ তালিকা প্রকাশ করা হয় ২৪ জুলাই এবং ২০ সেপ্টেম্বর ৬টি বইয়ের সংক্ষিপ্ত তালিকা প্রকাশ করা হয়। দীর্ঘ তালিকায় নিক নাসোর কমিক বই সাবরিনা স্থান পেয়েছিল, যা ছিল ম্যান বুকার পুরস্কারের ইতিহাসে প্রথম কোন কমিক বইয়ের মনোনয়ন।
অ্যানা বার্নস তার তৃতীয় উপন্যাস মিল্কম্যানের জন্য বুকার পুরস্কার অর্জন করেন। তিনিই উত্তর আয়ারল্যান্ডের বুকার পুরস্কার বিজেতা প্রথম সাহিত্যিক।
ফ্লরেন্স পিউ
ফ্লরেন্স পিউ (জন্ম ৩ জানুয়ারি ১৯৯৬) হলেন একজন ইংরেজ অভিনেত্রী। তিনি অক্সফোর্ডে জন্মগ্রহণ করেন এবং অভিনয়ে তার অভিষেক করেন ২০১৪ সালে নাট্য চলচ্চিত্র দ্য ফলিং এ। পিউ ২০১৬-এ তার স্বীকৃতি লাভ করেন স্বাধীন নাট্য চলচ্চিত্র লেডি ম্যাকবেথ এ একজন হিংস্র তরুণ নববধূর ভূমিকায় অভিনয়ের দ্বারা এবং তিনি ভূমিকাটির জন্য একটি ব্রিটিশ স্বাধীন চলচ্চিত্র পুরস্কার অর্জন করেন। ২০১৮-এর চলচ্চিত্র কিং লিয়ার এবং আউটল কিং এ অভিনয়ের পর, তিনি ২০১৮-এর ক্ষুদ্রধারাবাহিক দ্য লিটল ড্রামার গার্ল এ মূখ্য ভূমিকায় অভিনয়ের জন্য প্রশংসিত হন। পিউ একই বছরে বাফট রাইজিং স্টার পুরস্কারের জন্য মনোনীত হন।
ইজ্জউদ্দিন আল-কাসসাম
ইজ্জউদ্দিন আবদুল কাদির ইবনে মুস্তাফা ইবনে ইউসুফ ইবনে মুহাম্মদ আল-কাসসাম (১৮৮১ বা ১৮৮২ – ১৯৩৫) (عز الدين بن عبد القادر بن مصطفى بن يوسف بن محمد القسام) ছিলেন ১৯২০ ও ১৯৩০ এর দশকের একজন সিরিয়ান মুসলিম প্রচারক, লেভান্টে ব্রিটিশ ও ফরাসি মেন্ডেট শাসনের বিরুদ্ধে স্থানীয় প্রতিরোধে নেতৃত্বদানকারী এবং জায়নবাদের সশস্ত্র প্রতিরোধকারী নেতা।
আল-কাসসাম মিশরের আল-আজহার বিশ্ববিদ্যালয়ে লেখাপড়া করেছেন। উসমানীয় শাসনের শেষের দিকে সিরিয়ায় নিজ শহর জাবলাহতে তিনি একজন ইসলামি পুনর্জা‌গরণবাদি হিসেবে কাজ শুরু করেন। এখানে আসার পর তিনি লিবিয়ায় ইতালীয় শাসনের বিরুদ্ধে লিবিয়ান প্রতিরোধের একজন সমর্থক হয়ে উঠেন। তিনি লিবিয়ানদের সাহায্যের জন্য তহবিল ও যোদ্ধা সংগ্রহ করেছেন। তিনি তাদের জন্য সঙ্গীত রচনা করেছেন। পরবর্তীতে ১৯১৯-২০ খ্রিষ্টাব্দে উত্তর সিরিয়ায় ফরাসি মেন্ডেটরি বাহিনীর বিরুদ্ধে লড়াই করার তিনি ইবরাহিম হানানুর সাথে নিজ বিদ্রোহী দলকে নিয়ে যোগ দেন।
বিদ্রোহীরা পরাজিত হওয়ার পর তিনি ফিলিস্তিনে অভিবাসী হন।   এখানে তিনি একজন মুসলিম ওয়াকফ কর্মকর্তা হিসেবে কাজ শুরু করেন। ফিলিস্তিনি আরব কৃষকদের দুর্দশার ব্যপারে তিনি তাদেরকে সচেতন করেছিলেন। ১৯৩০ এর দশকে তিনি স্থানীয় যোদ্ধাদের নিয়ে দল গঠন করেন এবং ব্রিটিশ ও ইহুদি লক্ষ্যবস্তুতে আক্রমণ করেন। একজন ব্রিটিশ পুলিশ নিহত হওয়াতে তার ভূমিকার রয়েছে সন্দেহ হওয়ায় গ্রেপ্তার অভিযানে তিনি নিহত হন। ইসরায়েলি ইতিহাসবিদ টম সেগেভ তাকে আরব জোসেফ ট্রাম্পেলডোর বলে অবিহিত করেছেন। ১৯৩৬-৩৯ খ্রিষ্টাব্দে ফিলিস্তিনের আরব বিদ্রোহে তার মৃত্যু ও অভিযান ভূমিকা রেখেছে।
প্রারম্ভিক জীবন
আল-কাসসাম উসমানীয় সিরিয়ার উত্তরপশ্চিমে জাবলাহ নামক স্থানে জন্মগ্রহণ করেছেন। তার বাবা আবদুল কাদির ছিলেন উসমানীয় যুগে শরিয়া আদালতের একজন কর্মকর্তা এবং কাদেরিয়া তরিকার একজন স্থানীয় নেতা। তার দাদা কাদেরিয়া তরিকার একজন প্রধান শাইখ ছিলেন এবং তিনি জাবলাহ থেকে ইরাক চলে এসেছিলেন। আল-কাসসাম ফিকহের ক্ষেত্রে হানাফি মাজহাব অণুসরণ করতেন। তিনি স্থানীয় ইস্তাম্বুলি মসজিদে খ্যাতনামা আলেম শাইখ সালিম তাইয়ারাহর তত্ত্বাবধানে লেখাপড়া করেছেন।
১৯০২ থেকে ১৯০৫ খ্রিষ্টাব্দের মধ্যে আল-কাসসাম আল-আজহার মসজিদে লেখাপড়ার উদ্দেশ্যে কায়রো গমন করেন। সেখানে তিনি কাদের সাথে লেখাপড়া করেছেন তা নিয়ে সূত্রভেদে ভিন্ন বক্তব্য পাওয়া যায়। কিছু সূত্র অনুযায়ী আল-কাসসাম মুসলিম সংস্কারবাদি আলেম মুহাম্মদ আবদুহর ছাত্র হিসেবে পড়াশোনা করেছেন এবং এখানে তিনি আবদুহর ছাত্র সালাফিপন্থি রশিদ রিদার সংস্পর্শে আসেন। তবে অন্য কিছু সূত্রে এই দুইজনের সাথে আল-কাসসামের সম্পর্ক ছিল কিনা তা নিয়ে সঠিক জানা যায় না। তবে পরবর্তীতে আরব বিশ্বের রাজনীতিতে আল-কাসসামের কর্মকাণ্ডে কারণে তিনি আবদুল ও রিদা উভয়ের চিন্তাধারা গ্রহণ করেছিলেন বলে মনে করা হয়। আল-আজহারে তিনি তিনি তার ভবিষ্যত কাজের ব্যাপারে চিন্তাধারা গঠন করেছিলেন। তিনি ইসলামের স্থবির ব্যাখ্যার বিপক্ষে ছিলেন। কৃষক ও অন্যান্য স্থানীয় জনতার কাছে তিনি জিহাদের মাধ্যমে নিজেকে রক্ষা করতে সক্ষম ইসলামের এমন সমকালীন ব্যাখ্যার প্রয়োজনীয়তার কথা প্রচার করেছেন। ১৯০৯ খ্রিষ্টাব্দে তিনি আলেম হিসেবে জাবলাহ ফিরে আসেন এবং একটি কাদেরিয়া মাদ্রাসায় শিক্ষক হিসেবে যোগ দেন। সেখানে তিনি কাদেরিয়া তরিকা এবং কুরআনের আইনতাত্ত্বিক ব্যাখ্যা শিক্ষা দিতেন। শিক্ষকতা ছাড়াও তিনি ইবরাহিম ইবনে আদহাম মসজিদের ইমাম হিসেবে দায়িত্ব পালন করেছেন।
জাবলাহ প্রত্যাবর্তনের পর আল-কাসসাম নৈতিক সংস্কারের মাধ্যমে ইসলামি পুনর্জা‌গরণ কর্মসূচি শুরু করেন। নিয়মিত নামাজ ও রোজা পালন এবং জুয়া ও মদ্যপান বন্ধ করা তার কার্যক্রমের অংশ ছিল। আল-কাসসামের কার্যক্রম জাবলাহতে প্রভাব ফেলে এবং স্থানীয় জনগণ তার সংস্কার গ্রহণ করে। তিনি স্থানীয় উসমানীয় পুলিশের সাথে বন্ধুত্বপূর্ণ সম্পর্ক গড়ে তুলেছিলেন। তিনি তাদের প্রতি শরিয়া আইন প্রয়োগের আহ্বান জানান। কখনো কখনো তিনি তার শিষ্যদেরকে মদ পরিবহনকারী ক্যারাভেন রোধ করার জন্য পাঠাতেন। আল-আজহারে তার কিছু সতীর্থ এবং সিরিয়ান অভিজাত ব্যক্তিবর্গ‌ আরব জাতীয়তাবাদকে সমর্থন করলেও আল-কাসসাম উসমানীয় সাম্রাজ্যের প্রতি অণুগত ছিলেন। উসমানীয় কর্তৃপক্ষের সাথে তার সম্পর্ক তাই ইঙ্গিত করে। জাবালাহতে তিনি তার ধার্মিকতা, উত্তম আচরণ ও বুদ্ধিমত্তার জন্য পরিচিত ছিলেন।
লিবিয়ান প্রতিরোধে সমর্থনদান
১৯১১ খ্রিষ্টাব্দের সেপ্টেম্বরে ইতালি কর্তৃক লিবিয়া আগ্রাসনের পর উসমানীয়-লিবিয়ান প্রতিরোধ আন্দোলনের জন্য আল-কাসসাম জাবলাহতে তহবিল সংগ্রহ করেন এবং একটি বিজয় সঙ্গীত রচনা করেন। জাবলাহ জেলার গভর্নর তহবিল সংগ্রহের উপর নিয়ন্ত্রণ প্রতিষ্ঠা করতে চেয়েছিলেন। স্থানীয় জনতা আল-কাসসামের কাছে অর্থ প্রেরণ বহাল রাখায় গভর্নর তাকে কারাগারে প্রেরণের চেষ্টা করেছিলেন। গভর্নর আল-কাসসামের বিরুদ্ধে উসমানীয়দের বিরুদ্ধে কাজ করার অভিযোগ আনেন। তবে সরকারি তদন্তে আল-কাসসাম নির্দোষ প্রমাণিত হন এবং এরপর গভর্নরকে পদচ্যুত করা হয়।
১৯১২ খ্রিষ্টাব্দের জুন মাসে একটি জুমার খুতবার সময় আল-কাসসাম ইতালীয়দের বিরুদ্ধে জিহাদের জন্য স্বেচ্ছাসেবী হওয়ার জন্য আহ্বান জানান। ইতিপূর্বে উসমানীয় সামরিক বাহিনীর প্রশিক্ষণ রয়েছে এমন কয়েক ডজন স্বেচ্ছাসেবীদের আল-কাসসাম সংগ্রহ করেন এবং লিবিয়া অভিযান ও স্বেচ্ছাসেবীদের অবর্তমানে তাদের পরিবারের ভরণপোষণের জন্য অর্থ সংগ্রহ করেন। সেই বছরের শেষের দিকে তিনি ৬০ থেকে ২৫০ জনের মত স্বেচ্ছাসেবী মুজাহিদিন নিয়ে আলেক্সান্দ্রেটা পৌছান। সমুদ্রপথে উসমানীয় সহায়তা পাওয়ার জন্য তিনি অণুরোধ করেছিলেন। কিন্তু তার অণুরোধ ফিরিয়ে দেয়া হয় এবং তাকে জাবলাহ ফিরে আসতে বলা হয়। এসময় ইস্তানবুলে নতুন সরকার স্থাপিত হয়েছিল। এই সরকার লিবিয়ার প্রতিরোধ বাদ দিয়ে বলকান যুদ্ধক্ষেত্রে দৃষ্টি দিয়েছিল। সংগৃহীত অর্থের কিছু অংশ দিয়ে জাবলাহতে একটি মাদ্রাসা স্থাপিত হয় এবং বাকি অর্থ ভবিষ্যতের জন্য রেখে দেয়া হয়।
সিরিয়ায় ফরাসি-বিরোধী প্রতিরোধ
পরবর্তীতে প্রথম বিশ্বযুদ্ধ শুরু হওয়ার পর আল-কাসসাম উসমানীয় সেনাবাহিনীতে যোগ দেন। সেনাবাহিনীতে তিনি যুদ্ধের প্রশিক্ষণ লাভ করেছেন। দামেস্কের নিকটে একটি ঘাঁটিতে তিনি হামলা চালিয়েছিলেন। যুদ্ধ শেষ হওয়ার পূর্বে তিনি জাবলাহ ফিরে আসেন এবং লিবিয়ার জন্য সংগৃহীত অর্থের বাকি অংশ দিয়ে ফরাসি আধিপত্যের বিরুদ্ধে প্রতিরক্ষা বাহিনী গঠন করেন। জাবালাহর মিলিশিয়াদের অস্ত্র সংগ্রহের জন্য অর্থ সরবরাহ করা তার প্রধান দায়িত্ব ছিল। ১৯১৯ খ্রিষ্টাব্দ নাগাদ ফরাসিরা উত্তর সিরিয়ার উপকূলীয় অঞ্চলে প্রবেশ করে। প্রথম ফয়সাল স্বাধীন আরব রাষ্ট্র হিসেবে রাজতান্ত্রিক সিরিয়া প্রতিষ্ঠা করেছিলেন। এসময় আল-কাসসামের জাবলাহ মিলিশিয়া বাহিনী স্থানীয় ফরাসি মদদপুষ্ট আলাউয়ি মিলিশিয়াদের বিরুদ্ধে লড়াই করে। আলাউয়িদেরকে প্রতিহত করা সম্ভব হয় তবে ফরাসিরা নিজেদের নিয়ন্ত্রণ সংহত করার পর শীঘ্রই সামনের দিকে অগ্রসর হয়। এদিকে আল-কাসসাম ও তার অণুসারীরা জাবলাহ ত্যাগ করে জাবাল আল-আকরাদের পার্বত্য অঞ্চলের উদ্দেশ্যে রওয়ানা হন। ফরাসিদের বিরুদ্ধে গেরিলা হামলার জন্য সেখানে তিনি জানকুফা গ্রামের নিকটে ঘাটি স্থাপন করেন।
পার্বত্য অঞ্চল ভিত্তিক আরেকটি মিলিশিয়া সংগঠনের কমান্ডার উমর আল-বিতার মারা যাওয়ার পর তার দল আল-কাসসামের সাথে যোগ দেয়। ফলে আল-কাসসামের মিলিশিয়া বাহিনী সংখ্যায় ভারি হয়। এদিকে ফরাসিরা এই অঞ্চলে নিয়ন্ত্রণ জোরদার করার পর স্থানীয় ভূসম্পদের অধিকারী অধিকাংশকে আল-কাসসামের জন্য তাদের সাহায্য পাঠানো বন্ধ এবং ফরাসি মেন্ডেট সরকারের জন্য কর প্রদান করাতে সক্ষম হয়। এর ফলে আল-কাসসাম কোণঠাসা হয়ে পড়েন। ১৯২০ খ্রিষ্টাব্দের মে মাসে তিনি আলেপ্পোর উদ্দেশ্যে জাবাল আল-আকরাদ ত্যাগ করেন। সেখানে তিনি তার দল নিয়ে ইবরাহিম হানানুর সাথে যোগ দেন। ইবরাহিম হানানু ফরাসিদের বিরুদ্ধে লড়াইয়ে নেতৃত্ব দিচ্ছিলেন। পরে জুলাই মাসে তিনি জিসর আশ-শুগুরে ধরা পড়েন। ফরাসিদের এই সাফল্য ও আলেপ্পোর আসন্ন পতনের কারণে আল-কাসসাম ও তার দলের সদস্যরা তারতুসে পালিয়ে যান।
হাইফার প্রতিষ্ঠান
আল-কাসসাম নিম্ন শ্রেণীর মানুষের উপর তার কার্যক্রম কেন্দ্রীভূত করেন। তিনি শ্রমিকদের জন্য নৈশ বিদ্যালয় স্থাপন করেছিলেন এবং ইমাম হিসেবে প্রথমে জেরিনি মসজিদ ও পরে ইসতিকলাল মসজিদে তাদের শিক্ষা প্রদান করেছেন। তাদের তিনি রাস্তা, পতিতালয় ও হাশিশের আড্ডায় খোঁজ করতেন। ইহুদিদের কৃষিজমি ক্রয়ের ফলে উচ্চ গ্যালিলি থেকে উদ্বাস্তু হয়ে হাইফা আসা ভূমিহীন কৃষকদের মধ্য থেকে তার অধিকাংশ অণুসারী উঠে আসে। উত্তর ফিলিস্তিনের দরিদ্র মুসলিমদের মধ্যে আল-কাসসাম দ্রুত জনপ্রিয় হয়ে উঠেন। মিলাদুন্নবীর অণুষ্ঠানে তাকে প্রায়ই ডাকা হত।
১৯২৯ খ্রিষ্টাব্দে আল-কাসসাম সুপ্রিম মুসলিম কাউন্সিল কর্তৃক হাইফার শরিয়া আদালতে বিয়ে রেজিস্ট্রার হিসেবে নিযুক্ত হন। এই দায়িত্বের কারণে তাকে উত্তরাঞ্চলের গ্রামগুলোতে সফরে যেতে হত। তিনি সেখানকার বাসিন্দাদেরকে কৃষি সমবায় গড়তে উৎসাহিত করেন। আমেরিকান ইতিহাসবিদ এডমন্ড বার্ক‌ের মতে আল-কাসসাম ছিলেন:"ইসলামি সামাজিক মূল্যবোধে গভীরভাবে অণুপ্রাণিত এক ব্যক্তি এবং যিনি ফিলিস্তিনি কৃষক ও উদ্বাস্তুদের দুরবস্থার কারণে তাড়িত হয়েছিলেন। ব্রিটিশ মেন্ডেটরি ফিলিস্তিনে প্রাচীন সামাজিক ব্যবস্থার লঙ্ঘনের সাথে মুসলিম হিসেবে আল-কাসসামের প্রধান ধর্মীয় উদ্বেগ জড়িয়ে ছিল। এই ক্রোধ রাজনৈতিক পরিবর্তনের ক্ষেত্রে সহায়তা করেছে যা তাকে অস্ত্র তুলে নিতে বাধ্য করে এবং ফিলিস্তিনের উল্লেখযোগ্য রাজনৈতিকদের কাছ থেকে পৃথক করেছে।"
তার সফরের সময় তিনি গ্রামবাসীদেরকে তার জ্বালাময়ী রাজনৈতিক ও ধর্মীয় বক্তব্যের মাধ্যমে ব্রিটিশ ও ইহুদিদের প্রতিরোধ করতে উৎসাহিত করতেন। তিনি দামেস্কের মুফতি শাইখ বদরউদ্দিন আল-তাজি আল-হাসানির কাছ থেকে ব্রিটিশ ও ইহুদিদের বিরুদ্ধে লড়াই করার অণুমতি বিষয়ে ফতোয়া আদায় করেছিলেন।
স্থানীয় নেতাদের সাথে সাক্ষাত
ইসরায়েলি ইতিহাসবিদ শাই লাকমেনের মতে ১৯২১ থেকে ১৯৩৫ খ্রিষ্টাব্দের মধ্যে আল-কাসসাম প্রায় জেরুজালেমের গ্র্যান্ড মুফতি মুহাম্মদ আমিন আল-হুসাইনিকে সহযোগিতা করেছিলেন। তাদের মধ্যে ভালো সম্পর্ক ছিল। আল-কাসসামের বিভিন্ন দাপ্তরিক নিয়োগে মুফতির অণুমতি প্রয়োজন হত। লাকমেনের মতে ১৯২৯ খ্রিষ্টাব্দের দাঙ্গার পর তাদের সহযোগিতা বৃদ্ধি পায়। একটি সূত্র অনুযায়ী এতে আল-কাসসামের লোকেরা সক্রিয় ছিল। ১৯৩০ এর দশকের মধ্যভাগে তাদের মধ্যে দূরত্ব তৈরি হয়। সম্ভবত আল-কাসসামের স্বাধীন রাজনৈতিক চিন্তাধারার কারণে দূরত্ব সৃষ্টি হয়েছিল। ১৯৩৩ খ্রিষ্টাব্দে আল-কাসসাম আল-হুসাইনির কাছে একজন দূত পাঠিয়ে ব্রিটিশদের বিরুদ্ধে বিদ্রোহের জন্য আহ্বান জানান। আল-হুসাইনি এই প্রস্তাব ফিরিয়ে দিয়েছিলেন এবং রাজনৈতিক সমাধানের দিকে অগ্রসর হন।
১৯২৮ থেকে মৃত্যুর আগ পর্যন্ত আল-কাসসাম হাইফায় জামিয়াত আল-শুব্বান আল-মুসলিমিন দলের প্রেসিডেন্ট হিসেবে দায়িত্বপালন করেছেন। তিনি ব্যক্তিগতভাবে নিম্নশ্রেণীর মানুষকে নিয়ে কাজ করতে চাইলেও তার পদের কারণে আরব জাতীয়তাবাদি রাজনৈতিক দল হিযব আল-ইসতিকলাল আল-ফিলিস্তিনের প্রতি আকৃষ্ট শহরের মধ্যবিত্ত ও শিক্ষিত সমাজের সাথে যোগাযোগ করতে সক্ষম হন। তিনি দলের অন্যতম প্রধান সদস্য ও হাইফা জামিয়াতের প্রাক্তন প্রেসিডেন্ট রশিদ আল-হাজ ইবরাহিমের সাথে ঘনিষ্ঠ সম্পর্ক গড়ে তোলেন। ফিলিস্তিনে জায়নবাদি সম্প্রসারণের বিরুদ্ধে সংগ্রাম ও ব্রিটিশ শাসনের বিরোধিতা মূলত একই - এই দৃষ্টিভঙ্গির কারণে ধর্মনিরপেক্ষতাবাদি আল-ইসতিকলাল এবং আল-কাসসামের মধ্যে দূরত্ব হ্রাস পায়। এই দৃষ্টিভঙ্গির কারণে আল-কাসসাম এবং আল-ইসতিকলালকে তৎকালীন ফিলিস্তিনের মূল রাজনৈতিক ধারা থেকে দূরে রাখে। আল-ইসতিকলাল ও জামিয়াতের সদস্যরা তার রাজনৈতিক কর্মকাণ্ডের বিরোধী রাজনৈতিক ব্যক্তিদের কাছ থেকে তাকে রক্ষা করেছে। তার বর্ধিত জনপ্রিয়তার কারণে আল-ইসতিকলালের সাথে যুক্ত অনেক ব্যবসায়ী তাকে আর্থিক দিক থেকে সহায়তা করেছেন।
সশস্ত্র সংগ্রাম সংগঠন
১৯৩০ বা ১৯৩১ খ্রিষ্টাব্দে আল-কাসসাম সযত্নে বেশ কিছু সদস্য সংগ্রহ করে তাদেরকে প্রায় ডজনের মত ভিন্ন অংশে ভাগ করে দেন। এদের এক অংশ অন্য অংশের সম্পর্কে জানত না। অধিকাংশ লোকই ছিল কৃষক ও শহরের শ্রমিক। অধিকাংশ অংশ উত্তর ফিলিস্তিনে অবস্থান করছিল। তবে গাজাসহ দেশের দক্ষিণাঞ্চলেও তার অনেক অণুসারী ছিল। সাধারণ ফিলিস্তিনি নেতারা জায়নবাদি বসতিস্থাপনকারীদের বিরুদ্ধে আন্দোলন করলেও ব্রিটিশ কর্তৃপক্ষের সাথে সংঘর্ষ এড়িয়ে চলতেন। কিন্তু আল-কাসসাম উভয়ের বিরুদ্ধে লড়াইকে গুরুত্বপূর্ণ মনে করতেন। অধিকাংশ ফিলিস্তিনি নেতা ধর্মনিরপেক্ষতা ও জাতীয়তাবাদের সমর্থক হলেও আল-কাসসাম ফিলিস্তিনের সংঘাতকে ধর্মীয় সংগ্রাম হিসেবে দেখতেন। ফিলিস্তিনে ব্রিটিশ শাসন এবং জায়নবাদিদের আধিপত্য উৎখাতের জন্য আল-কাসসাম নৈতিক, রাজনৈতিক ও সামরিক জিহাদের পক্ষে ছিলেন।
যোদ্ধাদের প্রশিক্ষণের সময় আল-কাসসাম উন্নত চরিত্রের উপর জোর দিতেন। তাদেরকে অসহায়, অসুস্থদের সেবা, পরিবারের সাথে ভালো সম্পর্ক বজায় রাখা এবং নিয়মিত নামাজ পড়তে বলা হত। শৃঙ্খলাবদ্ধ ও সাহসী যোদ্ধা হতে এসকল গুণের প্রয়োজন বলে তিনি বিশ্বাস করতেন। পরিবার থেকে দূরে থাকা এবং ইসলামে অনৈতিক বলে বিবেচিত কাজে জড়িত থাকা হাইফার শ্রমিকদের বস্তির বাসিন্দাদের জন্য তিনি নৈতিক শিক্ষা প্রদানে ব্রতী হয়েছিলেন। তিনি বিয়েকে তরুণদের নৈতিক অধঃপতন বন্ধের উপায় হিসেবে দেখতেন। অনেক সহায়হীন সমর্থকদের বিয়েতে তিনি খরচ জুগিয়েছেন। জিহাদের প্রতি আত্মোৎসর্গের প্রতীক হিসেবে তিনি পুরুষদের দাড়ি রাখা ও সবসময় সঙ্গে কুরআন রাখার ব্যাপারে উৎসাহিত করতেন। তার অনেক অণুসারী নিরক্ষর হওয়ায় তিনি কুরআনের সাহায্যে তাদের পড়তে ও লিখতে শিখিয়েছিলেন। এছাড়া তিনি তার যোদ্ধাদেরকে কাদেরিয়া তরিকার বিভিন্ন চর্চা অণুশীলনের উপদেশ দিতেন।
১৯৩৫ খ্রিষ্টাব্দ নাগাদ আল-কাসসাম ২০০ থেকে ৮০০ এর মত সদস্য সংগ্রহ করেন এবং তাদের পাঁচজনের একেকটি সেলে বিভক্ত করেন। কৃষকদের জন্য সামরিক প্রশিক্ষণের ব্যবস্থা করা হয়। সেলগুলো বোমা ও আগ্নেয়াস্ত্র দ্বারা সজ্জিত থাকত। ইহুদি বসতিতে ও ব্রিটিশদের নির্মিত রেললাইনে আক্রমণের জন্য এসব অস্ত্র ব্যবহার হত। গ্রামাঞ্চলের দরিদ্র ও শহরের নিম্নশ্রেণীকে উদ্বুদ্ধ করতে পারলেও তার আন্দোলনকে শহুরে অভিজাতগোষ্ঠী সুবিধার দৃষ্টিতে দেখত না। তারা একে ব্রিটিশ মেন্ডেটরি কর্তৃপক্ষের সাথে তাদের রাজনৈতিক ও পৃষ্ঠপোষকতার সম্পর্কের প্রতি হুমকি হিসেবে বিবেচনা করে। ১৯৩৫ খ্রিষ্টাব্দের অক্টোবর মাসে হাইফার বন্দরে ইহুদি আধাসামরিক বাহিনী হাগানাহর জন্য পাঠানো একটি গোপন অস্ত্রের সরবরাহ ধরা পড়ার পর ক্রুদ্ধ ফিলিস্তিনিরা দুইটি ধর্মঘটে নামে। অস্ত্র সরবরাহের এই ঘটনা "সিমেন্ট ঘটনা" বলে পরিচিত। এই ঘটনা আল-কাসসামকে কর্তৃপক্ষের বিরুদ্ধে বিদ্রোহ শুরু করতে উদ্বুদ্ধ করেছিল।
মৃত্যু
৮ নভেম্বর ব্রিটিশ কনস্টেবল মোশে রোসেনফেল্ডের লাশ আইন হারুদে খুজে পাওয়া যায়। আল-কাসসাম ও তার অণুসারীদেরকে এর জন্য দায়ী বলে ধারণা করা হয়েছিল। এরপর তাকে প্রেপ্তারের উদ্যোগ নেয়া হয়। এর ফলে আল-কাসসাম ও তার বারো জন অণুসারী আত্মগোপনে যাওয়ার সিদ্ধান্ত নেন। তারা জেনিন ও নাবলুসের মধ্যের পাহাড় দিয়ে হাইফা ত্যাগ করেন। তারা দশদিন ধরে পথ চলেছিলেন। এসময় স্থানীয় গ্রামবাসীরা তাদের খাবার দিয়েছিল। শাইখ জাইদের গ্রামে ইয়াবাদের নিকটে একটি গুহায় ব্রিটিশ পুলিশ আল-কাসসামকে ঘিরে ফেলে। ২০ নভেম্বর এখানে সংঘটিত দীর্ঘ লড়াইয়ে আল-কাসসাম ও তার তিন অণুসারী নিহত হন এবং পাঁচজন বন্দী হন।
আমেরিকান ইতিহাসবিদ আবদুল্লাহ স্কেলিফার বলেছেন যে তার শেষ প্রতিরোধ তৎকালীন ফিলিস্তিনিদেরকে প্রেরণা যুগিয়েছিল। তার মতে:
"ঘেরাও হওয়ার পর তিনি তার লোকদের শহীদের মত মৃত্যুবরণ করতে বলে গুলি বর্ষণ শুরু করেন। তার প্রতিরোধ ও মৃত্যুর ধরন (যা প্রথাগত নেতাদের স্তব্ধ করে দিয়েছিল) ফিলিস্তিনি জনগণকে উদ্দীপিত করে। হাইফায় হাজারো জনতা জানাজার পথে পুলিশ লাইনের সামনে দিয়ে যায় এবং ধর্মনিরপেক্ষ আরব জাতীয়তাবাদি দলগুলো তার স্মৃতিকে প্রতিরোধের প্রতীক হিসেবে গ্রহণ করে। এটি ছিল মেন্ডেটরি প্যালেস্টাইনের সবচেয়ে বড় রাজনৈতিক সমাবেশ।"
জেরিনি মসজিদে আল-কাসসামের জানাজায় ৩,০০০ এর বেশি মানুষ সমবেত হয়, এদের অধিকাংশ ছিল কৃষক ও শ্রমজীবী। তিনি ও তার নিহত সহযোদ্ধাদের কফিন ইয়েমেন, সৌদি আরব ও ইরাকের পতাকা দিয়ে আবৃত করা হয়। আরব বিশ্বে সেসময় শুধুমাত্র এই তিনটি রাষ্ট্র স্বাধীন ছিল। আল-কাসসামের মৃত্যুর প্রতিক্রিয়ায় হাইফাসহ বেশ কিছু ফিলিস্তিনি ও সিরিয়ান শহরে ধর্মঘট পালিত হয়। আল-কাসসামকে সাবেক ফিলিস্তিনি গ্রাম বালাদ আল-শাইখের মুসলিম কবরস্থানে (বর্তমানে হাইফার ইহুদি শহরতলী নেশের) দাফন করা হয়। ২২ নভেম্বর মিশরের আল-আহরাম পত্রিকায় প্রকাশিত শোকবার্তা‌য় তাকে শহীদ উল্লেখ করে এই বিবৃতি দেয়া হয়: "আমি আপনাকে মিম্বর থেকে তলোয়ারের দিকে আহ্বান করতে শুনেছি ... মৃত্যুর মাধ্যমে আপনি জীবনকালের চেয়েও বেশি বাগ্মী হয়ে উঠেছেন।"
স্মরণ
আল-কাসসামের আন্দোলনের সদস্যরা "কাসসামিয়ুন" নামে পরিচিত ছিল। তার মৃত্যুর পাঁচ মাস পরে তার আধ্যাত্মিক উত্তরসুরি ফারহান আল-সাদির নেতৃত্বে তারা দুইজন ইহুদি বাসযাত্রীকে গুলি করে হত্যা করেন। ১৯৩৬-৩৯ খ্রিষ্টাব্দে ফিলিস্তিনে আরব বিদ্রোহে এই ঘটনা অন্যতম প্রধান কারণ হিসেবে ভূমিকা রেখেছে। কাসসামিয়ুনদের নেতৃত্বে কৃষক ও শহুরে গেরিলারা (ফাসাইল) দেশজুড়ে বিদ্রোহ শুরু করতে গুরুত্বপূর্ণ ভূমিকা রাখে। বিদ্রোহের শুরুতে আল-কাসসামের ঘনিষ্ঠ অণুসারী আল-সাদি, আবু ইবরাহিম আল-কবির ও আতিয়াহ আহমাদ আওয়াদ ফাসাইলদেরকে যথাক্রমে জেনিন, উচ্চ গ্যালিলি ও বালাদ আল-শাইখ অঞ্চলে নেতৃত্ব দিয়েছেন।
ফিলিস্তিনি আমেরিকান রশিদ খালিদি আল-কাসসাম সম্পর্কে বলেছেন, "ব্রিটিশদের সাথে দরকষাকষির রাজনীতি করা অভিজাতদের নিকট থেকে জনতার সমর্থন আদায় এবং ব্রিটিশ ও জায়নবাদিদের বিরুদ্ধে জনপ্রিয় সশস্ত্র আন্দোলনের 'সঠিক' পথ দেখাতে গুরুত্বপূর্ণ ভূমিকা রেখেছেন।"
ইসরায়েলের প্রথম প্রধানমন্ত্রী ডেভিড বেন-গুরিওন আল-কাসসামকে আরবদের সাথে যুদ্ধে নিহত জায়নবাদি জোসেফ ট্রাম্পেলডোরের সাথে তুলনা করেছেন। ইসরায়েলি ইতিহাসবিদ টম সেগেভ এই ঘটনা স্মরণ করে বলেছেন যে "আল-কাসসামের নেতৃত্ব দেয়া সন্ত্রাসবাদী ও সাম্প্রতিককালের ইন্তিফাদা যোদ্ধাদেরকে মেনাখেম বেগিনের সন্ত্রাসবাদীদের সাথে সম্পর্কিত করা যায়।"
ডেভিড বোম
ডেভিড জোসেফ বোম এফআরএস   (২০ ডিসেম্বর ১৯১৭ – ২৭ অক্টোবর ১৯৯২) ছিলেন একজন মার্কিন বিজ্ঞানী যাকে বিংশ শতাব্দীর অন্যতম গুরুত্বপূর্ণ তাত্ত্বিক পদার্থবিজ্ঞানী হিসেবে পরিগণিত করা হয় এবং যিনি কোয়ান্টাম তত্ত্ব, স্নায়ুমনোবিজ্ঞান এবং দর্শনে অপ্রচলিত ধারণাসমূহ প্রবর্তন করেছেন।
বোম একটি দৃষ্টিভঙ্গিকে প্রচার করেন যা হলো: কোয়ান্টাম পদার্থবিজ্ঞান মানে হলো বাস্তবতার পুরাতন কার্টেসিয়ান মডেল - যে দুই ধরনের পদার্থ আছে, মানসিক এবং শারীরিক, যা কোনভাবে মিথস্ক্রিয়া করে - তা খুবই সীমিত ছিল। এর পরিপূরক হিসেবে তিনি "ইমপ্লিকেট" এবং "এক্সপ্লিকেট" নামে একটি গাণিতিক ও শারীরিক তত্ত্ব উদ্ভাবন করেন।
তিনি আরও বিশ্বাস করতেন যে মস্তিষ্ক কোষীয় পর্যায়ে, কিছু কোয়ান্টাম প্রভাবের গণিত অনুযায়ী কাজ করে।
বোম প্রযুক্তির বিপদ সম্পর্কে সতর্ক করেছেন। কমিউনিস্ট পার্টির সাথে তার সম্পৃক্ততার কারণে তাকে মার্কিন যুক্তরাষ্ট্র ছেড়ে চলে যেতে হয়। তার বৈজ্ঞানিক কর্মজীবন বিভিন্ন দেশেব্যাপী পরিব্যাপ্ত ছিল। প্রথমে তিনি ব্রাজিলিয়ান এবং তারপর ব্রিটিশ নাগরিকত্ব লাভ করেন। ১৯৫৬ সালে হাঙ্গেরীয় গণজাগরণের পর তিনি মার্ক্সবাদ ত্যাগ করেন।
যৌবন ও কলেজে পড়াশোনা
বোম পেনিসেলভেনিয়ার উইলকেস-বারেতে জন্মগ্রহণ করেন। তার পিতা স্যামুয়েল বোহম একজন হাঙ্গেরীয় ইহুদি অভিবাসী এবং মাতা একজন লিথুয়ানিয়ান ইহুদী। তিনি প্রধানত তার বাবার (যিনি ছিলেন একটি আসবাবপত্রের দোকানের মালিক) কাছে বেড়ে উঠেন। একটি ইহুদী পরিবারে বেড়ে ওঠা সত্ত্বেও, তিনি তার কিশোর বয়সে একটি অ্যাগনস্টিক হয়ে ওঠেন। বোম পেনসেলভানিয়া স্টেট কলেজ (বর্তমানে পেনসেলভানিয়া স্টেট ইউনিভার্সিটি) থেকে ১৯৩৯ সালে স্নাতক, এবং তারপর ক্যালিফোর্নিয়া ইনস্টিটিউট অফ টেকনোলজি-এ এক বছরের জন্য পড়াশোনা করেন। এরপর তিনি ইউনিভার্সিটি অফ ক্যালিফোর্নিয়া,বার্কলি রেডিয়েশন ল্যাবেরটরির রবার্ট ওপেনহাইমার পরিচালিত তাত্ত্বিক পদার্থবিজ্ঞান বিভাগে পড়াশোনা করেন,পরবর্তীতে তিনি সেখান থেকে ডক্টরেট ডিগ্রি অর্জন করেন।
কর্ম এবং ডক্টরেট
যুদ্ধের সময়, বোহম বার্কলিতে অবস্থান করেন, যেখানে তিনি পদার্থবিজ্ঞান শেখাতেন এবং প্লাজমা, স এবং সিঙ্ক্রোসাইক্লোট্রনের গবেষণা পরিচালনা করেন। তিনি একটি অস্বাভাবিক ১৯৪৩ সালে তার পিএইচডি সম্পন্ন করেন। বোম পরবর্তীতে টেনেসির ওক রিজে ওয়াই-১২ কেন্দ্রে কালুট্রনদের জন্য তাত্ত্বিক গণনা করেন, যা ১৯৪৫ সালে হিরোশিমায় ফেলা পারমাণবিক বোমা তৈরির জন্য প্রয়োজনীয় ইউরেনিয়ামের তড়িচ্চুম্বকীয় সমৃদ্ধির জন্য ব্যবহার করা হয়।
নৈমিত্তিক তত্ত্বের গ্রহণ
১৯৫০ এর দশকের প্রথম দিকে, বোমের প্রদানকৃত গুপ্ত চলকের ব্যাপারে নৈমিত্তিক তত্ত্ব বেশিরভাগ বিজ্ঞানীদের কর্তৃক নেতিবাচকভাবে গৃহীত হয়, যার ফলে পদার্থবিজ্ঞানীদের মধ্যে বোমকে একজন ব্যক্তি হিসেবে এবং বোমের ধারণা উভয়টিকেই উপেক্ষা করার একটি ব্যাপক প্রবণতা দেখা যেত। ১৯৫০-এর দশকের শেষের দিকে এবং ১৯৬০-এর দশকের শুরুতে বোমের ব্যাপারে আগ্রহের একটি উল্লেখযোগ্য পুনরুত্থান দেখা যায়; ১৯৫৭ সালে ব্রিস্টলে কলস্টন রিসার্চ সোসাইটির নবম সিম্পোজিয়াম তার প্রদানকৃত ধারণাকে আবার জনপ্রিয় করে তুলতে একটি গুরুত্বপূর্ণ সন্ধিক্ষণ ছিল।